Næstved Kommune

CDS

Område Syd

**Job - og personprofil for Daglig leder**

|  |  |
| --- | --- |
| **PERSONALEFORHOLD** |  |
| **Arbejdstid** | Du skal kunne arbejde i hele åbningstiden på alle dage. Du er ansat i Område SYD |
| **Fleksibilitet** | Du skal være fleksibel i forhold til ændringer af din arbejdstid. Du skal være omstillingsparat i forhold til de ændringer der løbende måtte komme i forhold til evt. ændringer til arbejdssted, indhold og tider. |
| **Møder** | Du skal deltage i relevante møder i institutionen/området/kommunen inkl. aftenmøder  Du skal være aktivt deltagende og tage del i debatten og give din mening til kende. |
| **Information** | Du skal selv holde dig orienteret i institutionens lokale informationssystem og på AULA, samt på Team Syd gruppen på Outlook og Kommunens intranet NORA. |
| **IT** | Du skal anvende den it-hardware og software, som bliver brugt i institutionen og kommunen. |
| **Stabilitet** | Du skal være mødestabil og balancere dit privatliv og arbejdsliv i relation til hinanden. |
| **Loyalitet** | Du skal være loyal og ordentlig overfor din arbejdsplads og kommune. Dette gælder også i din fritid og på sociale medier, hvor du bliver betragtet som repræsentant for Næstved Kommune.  Du har til hver en tid tavshedspligt jf. straffelovens § 152, stk. 1 |
| **Arbejdsmiljø** | Du skal medvirke til og være en aktiv del af at arbejde for et godt psykisk arbejdsmiljø ud fra tesen om, at man er hinandens arbejdsmiljø. Samtidig skal du til hver en tid sikre at overholde instrukser i forhold til både det fysiske og psykiske arbejdsmiljø. |
| **Metoder** | Du skal arbejde loyalt og aktivt med de metoder og redskaber som er besluttet af fagcenteret, Området og institutionen, der skal benyttes. |
| **Områdeleder** | Du er forpligtet til at informere og inddrage din områdeleder ved beslutninger om større drifts- og personaleforhold. |
| **Den daglige leders ansvars- og arbejdsopgaver**  Den daglige leder har som fremmeste opgave at sikre en stærk pædagogisk ledelse ved at sætte den pædagogiske kerneydelse i centrum. Det er den daglige leders opgave at sikre, at enhedens særpræg og særlige kendetegn og kvaliteter fremhæves i samspil med områdets fælles værdier, målsætning og pædagogiske linje.  Den daglige leder har ansvaret for personaleledelsen i den enkelte enhed, herunder at sætte fokus på medarbejdernes faglige og personlige udvikling, opstille mål og formulere forventninger til arbejdsindsats, samt motivere og skabe engagement. Det er den daglige leders opgave at være en god rollemodel og være en synlig og nærværende leder for sine medarbejdere i hverdagen.  Den daglige leder er ansvarlig for at sikre et godt samarbejde med forældre og forældreråd i enheden, herunder at være synlig og tilgængelig for forældrene.  De daglige ledere i område Syd er forpligtet til et tæt samarbejde i ledelsesteamet og med deres områdeleder. Det tætte teamsamarbejde skal understøtte en enslydende høj kvalitet i ledelsen af Område Syd og dette kræver at de daglige ledere stiller sig til rådighed for vidensdeling, hjælp og sparring af hinanden på tværs i området.  **Konkrete ansvars- og arbejdsopgaver i kategorierne drift og økonomi, personale, pædagogik og samarbejde:**  **Drift og økonomi – ansvar og arbejdsopgaver**   * Ansvarlig for det budget der uddelegeres til institutionen * Ansvarlig for de dagligdags driftsopgaver   **Personale – ansvar og arbejdsopgaver**   * Lede enhedens medarbejdere, herunder ansvar for kompetenceudvikling i huset i tråd med områdets overordnede uddannelsesplaner * Afholde MUS med alle medarbejdere i huset * Afholde eventuelle sygefraværssamtaler * Organisering af arbejdet og medarbejdernes arbejdstid inden for de givne økonomiske rammer * Sikre trivsel og arbejdsmiljø – varetage arbejdsmiljø leder opgaven * Samarbejde med FTR, OTR og øvrige valgte i MED systemet   **Pædagogik – ansvar og arbejdsopgaver**   * Ansvar for at det pædagogiske arbejde i huset følger Dagtilbudsloven, Næstved Kommunes Børn - og Ungepolitik og den nye styrkede læreplan samt Områdets værdier og handleplaner * Udvikling og realisering af enhedens læreplaner med udgangspunkt i områdets mål for pædagogisk udvikling * Deltage i udvikling og udarbejdelse af områdets årsplan for det pædagogiske arbejde * Sikre dokumentation og evaluering af det pædagogiske arbejde i huset   **Samarbejde – ansvar og arbejdsopgaver**   * Indgå i et forpligtende samarbejde i ledelsesteamet og med Center for Dagtilbud og Skole * Med udgangspunkt i områdets overordnede værdier og principper at varetage husets særkende og kultur * Ansvar for det tværfaglige samarbejde i huset, herunder brobygning med hjem, dagpleje og skolerne * Indgå i udvikling af tværgående funktioner og opgaver imellem områdets huse * Varetage det daglige forældresamarbejde i huset   **Forventninger og krav til daglig leder**   * Pædagogisk uddannet med indgående viden og erfaring fra pædagogisk arbejde, gerne med ledelseserfaring og relevant efteruddannelse - diplom i pædagogik og/eller ledelse * Evne at indgå i et konstruktivt samarbejde med henholdsvis områdeleder, daglige ledere, personale og forældre * Have lyst til at arbejde med børn og være spydspids for husets pædagogiske praksis og udvikling * Evne at iværksætte fremadrettede processer vedrørende mål og prioriteringer | |